b'\n_START_ARTICLE_\nPanzer VI Tiger II\n_START_SECTION_\nOpis\n_START_PARAGRAPH_\nTiger II je zdru\xc5\xbeeval te\xc5\xbeak Tigrov oklep z oblikovno zaobljenim Panterjevim oklepom. Zasnova je sledila zasnovi Tigra I vendar je bilo predvideno, da izgleda \xc5\xa1e bolj zastra\xc5\xa1ujo\xc4\x8de. Njegova slika se je uporabljala tudi v propagandne namene predvsem zaradi njegove izjemne velikosti. Debel oklep in mo\xc4\x8dan top sta dala Tigru II premo\xc4\x8d proti vsem nasprotnikovim tankom. To je bilo \xc5\xa1e posebej razvidno na zahodni fronti, kjer britanske in ameri\xc5\xa1ke enote niso imele tankov, ki bi se lahko kosali s Tigrom II. Obrambno se je ta tank izvrstno izkazal, za napad pa je bil nekoliko manj uspe\xc5\xa1en. M4 Sherman sploh ni mogel prebiti njegovega prednjega oklepa, M26 Pershing in IS-2 pa sta ga lahko prebila le v radiju 1300 metrov. _NEWLINE_\xc5\xa0asija in motor Tigra II sta  bila osnova za velikanskega lovca na tanke Jagdtiger , ki je bil brez kupole in je imel najve\xc4\x8dji vgradni top tistega \xc4\x8dasa, kalibra 128\xc2\xa0mm.\n_START_SECTION_\nZgodovina tanka\n_START_PARAGRAPH_\nTakoj ko je \xc5\xa1el Tiger I v proizvodnjo so \xc5\xbee sprejeli odlo\xc4\x8ditev, da se naredi \xc5\xa1e mo\xc4\x8dnej\xc5\xa1i tank, ki bi bil kos vsem morebitnim sovjetskim odgovorom na tank Tiger I. Narejeni sta bili dve zasnovi, ena je pripadala podjetju Porsche, druga pa Henschlu. Obe zasnovi sta uporabljali isto kupolo, temeljne razlike pa so bile predvsem v zasnovi oklepa, v prenosu mo\xc4\x8di in vzmetenju. Porsche je izdelal prototip, ki je bil zasnovan na projektu VK 4501, ki ni bil izbran._NEWLINE_Henschel je svoj prototip VK4503(H) predstavil oktobra leta 1943. Prvih 50 tankov je bilo narejenih s Porschejevo kupolo, vsi naslednji tanki so imeli Henschlovo kupolo. S to kupolo je bilo narejenih 485 tankov._NEWLINE_Naro\xc4\x8denih jih je bilo 1500 tankov, vendar zaradi bombandiranja zaveznikov in zaradi vsesplo\xc5\xa1nega kaosa v proizvodnji je bilo izdelanih le 487.\n_START_SECTION_\nOperativna zgodovina\n_START_PARAGRAPH_\nPrva uporaba tega tanka je bila zabele\xc5\xbeena 16. julija 1944 v Normandiji. Na vzhodni fronti so ga prvi\xc4\x8d uporabili 12. avgusta 1944.'